**מחון- משווה י"ב**

**1. מלכים ב' כ"ה 8 - 30**

א. 1. האירוע המתואר- חורבן ירושלים ובית המקדש, גלות בבל, 586 לפנה"ס.

2. במצב בחברתי- גלות רוב האוכלוסייה לבבל, בארץ נשארו "הכורמים והיוגבים", מוסדות המלוכה- הריסת הארמון ומבני הציבור: "ואת בית המלך ואת כל בתי ירושלים ואת כל בית גדול שרף באש" , מוסדות הדת: "וישרוף את בית ה'".

ב. 1. 13- 17 הוצאת הכלים מבית המקדש/ ביזת כלי המקדש / לקיחת הכלים לבבל, 18 – 21- הגליית האליטה/ פגיעה במנהיגות.

2. האמצעי הספרותי הבולט- פירוט. פירוט הכלים שנלקחו מבית המקדש, פירוט המנהיגים/ בעלי התפקידים שהוגלו והומתו ברבלה על מנת להציג את גודל האסון.

ג. 1. מניע מדיני: גדליהו בן אחיקם שיתף פעולה עם הבבלים/ היה פרו בבלי והיו שהתנגדו לשיתוף פעולה זה :"שבו בארץ ועבדו את מלך בבל וייטב לכם", מניע אישי- ישמעאל בן נתניה שהיה "מזרע המלוכה" התנגד לכך שמנהיג שאינו משושלת בית דוד כמו גדליהו ינהיג את העם ביהודה.

2. חשיבות האירוע מבחינה היסטורית- בעקבות הרצח, ברחה שארית העם מיהודה מה שסימל את החורבן והגלות המוחלטים. מבחינה חברתית לאומית- מדובר ברצח של אדם מישראל, ע"י אדם אחר בשל מחלוקת רעיונית, מעיד על הפילוג בעם.

ד . 1. ציפייה לשיבת הגולים לארצם- אם המלך יהויכין עדיין חי ומשוחרר מכלאו, אולי יש תקוה לגאולה, לשיבה לארץ וחידוש הממלכה העצמאית.

2. בירמיה כ"ה 12 נאמר: כמלאת שבעים שנה אפקד על מלך בבל..." שליטת בבל תמשך שבעים שנה, לאחר מכן יש תקוה לגאולה, לשיבה.

**2. ירמיה ז' 1 – 24**

א. נביאי השקר טוענים: "היכל ה' היכל ה' היכל ה' המה" כלומר, בית המקדש הוא הדבר החשוב והמרכזי והוא מהווה חסינות עבור העם והעיר ירושלים. הדבר משפיע על התנהגות העם - העם סבור שניתן לחטוא ולאחר מכן לבוא לבית המקדש, להקריב קרבן ולכפר על החטאים. המקדש מציל אותם. העם-מאמין שבית המקדש נצחי, שהרי ה' לא יהרוס אותו לעולם כי זהו ביתו שלו בני העם מאמינים שהם יכולים להמשיך בחטאיהם ובית המקדש יגן עליהם ויציל : "ובאתם ועמדתם לפני בבית הזה...ואמרתם: נצלנו למען עשית את כל התועבות האלה" (פס' 10)

ב. ירמיה - "הגנב" – שמות- "לא תגנב" , ירמיה- "רצח" – שמות- "לא תרצח", ירמיה- "ונאף" – שמות- "לא תנאף" ירמיהו "והישבע לשקר"- שמות- "לא תענה ברעתך עד שקר".

2. בעשרת הדיברות, קודם כל מוצגות הדיברות שבין אדם למקום, מצות לעם ישראל, בתחום הפולחני דתי ולאחר מכן המצוות המוסריות- בין אדם לחברו. ירמיהו הופך את הסדר ומזכיר קודם כל את המצוות המוסריות. משקף את השקפת עולמו שהמוסר קודם לפולחן.

ג. תקדים ראשון- חורבן שילה, על מנת להסביר לעם שמקום פולחני כבר חרב בעבר וגם בית המקדש עלול להיחרב. תקדים שני- גלות ישראל , על מנת להמחיש לעם שישיבתו בארץ אינה מובנת מאליה וגם הוא, כאחיהם מזרע אפרים (ממלכת הצפון) עלולים להיות מוגלים.

ד. 1. על היותו סנגור לעם, על החלק בו הנביא מתפלל עבור עמו ומבקש מה' מחילה: "ואתה אל תתפלל..."

2. "האינך ראה מה המה עושים... הבנים מלקטים עצים והאבות מבערים את האש והנשים..." ירמיהו מתבקש שלא להתפלל עבור העם החוטא בעבודה זרה לנגד עיניו . כל בני העם לוקחים חלק בחטאים אלה לא ראויים לתפילה ותשובה.

**חלק ב', תגובות לחורבן ושיבת ציון.**

**1. איכה ה'**

א. קול שמצדיק את החורבן: "אוי נא לנו כי חטאנו" העם מודה שחטא ומכאן שמגיע לו להיענש.

ביקורת על חומרת העונש: "כי אם מאס מאסת קצפת עלינו עד מאד" ה' מאס בעמו וכעס עליו כעס רב. "למה לנצח תשכחנו תעזבנו לאורך ימים" העם חש שה' נטש אותו.

ב. אכזריות הבבלים: "נשים בציון עינו בתולות בערי יהודה" הבבלים אנסו , עינו את הנשים. "שרים בידם נתלו" בני האצולה הוצאו להורג בצורה אכזרית. "בחורים טחון נשאו ונערים בעץ כשלו"- הבבלים העבידו את הנערים בעבודות כפייה קשות, "פני זקנים לא נהדרו"- הבבלים לא גילו רחמים אפילו כלפי הזקנים ולא התייחסו אליהם בכבוד.

**2. עזרא ד' 1 – 6**

א. הדרישה: "נבנה עמכם" מבקשים להקים את בית המקדש השני יחד עם שבי ציון. הנימוק: "כי ככם נדרוש לאלהיכם" כלומר , גם הם עובדים את ה' כמו שבי ציון.

ב. שני נימוקים: נימוק דתי/ לאומי: "לא לכם ולנו לבנות בית לאלהינו", מדובר בשתי קבוצות נבדלות, שבי ציון אינם מעוניינים להתאחד עם קבוצה אחרת ולבנות איתה. או, "לאלהיהנו" שבי ציון מאמינים שהם אלה שעובדים את ה' בדרך הראויה, והאל הוא "שלהם". נימוק מדיני: הצהרת כורש ובה הרשות לבנות את המקדש ניתנה רק לשבי ציון "כאשר ציונו המלך כורש מלך פרס"

**3. קרא תהלים קל"ז**

א. זכרון במובן געגועים לציון, גולי בבל מרגישים מרוחקים ומתגעגעים לציון: "על נהרות בבל שם ישבנו גם בכינו בזכרנו את ציון". זיכרון לעתיד במובן שבועה, הגולים נשבעים לזכור ולהזכיר את ירושלים: "אם אשכחך ירושלים תשכח ימיני". זיכרון במובן נקמה. הגולים מבקשים מה' שיזכור ויעניש את האדומים והבבלים שהתאכזרו אליהם בזמן החורבן.

ב. דיכאון/ הכחשה: גולי בבל יושבים בגלות ובוכים על חורבנם של ירושלים ושל בית המקד או: גולי בבל אינם מסוגלים לעכל את חורבנם של ירושלים ושל בית המקדש, או גולי בבל אינם מסוגלים לשיר שירים על אדמת הגלות, כיוון שהם שרויים בדיכאון על חורבן המקדש וירושלים

כעס: גולי בבל כועסים על האדומים, שדרבנו את בבל להשמיד את ירושלים ולמחוק את יסודותיה. או: גולי בבל כועסים על בבל, על כך שהחריבה את ירושלים ואת בית המקדש, ומבקשים מה' לנקום בה על מעשיה.

השלמה: המשורר נשבע לזכור את חורבנה של ירושלים ואת חורבן בית המקדש, ולהזכיר את חורבנם בכל אירוע משמח שיהיה לו בחייו. מכאן, ניתן להבין שהוא השלים עם החורבן, ומבטיח שלא יישכח אותו וכן תתקבלנה תשובות נוספות, המבוססות על המזמור.

**4. קרא יחזקאל י"ח 1- 20**

א. העם- גמול לדורות, הנביא- גמול אישי.

2. הרקע- מנבא בגלות, העם מיואש , אמונתו עלולה להיפגע, וכן אחדותו הלאומית. הנביא מבקש לחזק את העם ולהוכיח שהכל תלוי בו- גמול אישי.

ב. שלושה דורות של משפחה אחת על מנת להוכיח את הנתק שבין הדורות בנושא הגמול. הבן לא יזכה בשל צדיקות הסבא והנכד לא יסבול בגלל רשעותו של אביו.

**5. קרא חגי א' 1- 11**

א. בכתובת מובטח שביום שבו יתחילו העבודות לבניית הבית, מיד ירד שפע של גשם, שפע של יבול. "שמן יזרום בשפע...ביום שהמקדש יוקם" . בחגי א', הנביא טוען שכל עוד לא ייבנה בית המקדש העם ייסבול מבחינה כלכלית: "על כן עליכם כלאו שמים מטל", או "זרעתם הרבה והבא מעט".

ב. דברי חגי לעם בפסוק 8 : "עֲלוּ הָהָר וַהֲבֵאתֶם עֵץ וּבְנוּ הַבָּיִת וְאֶרְצֶה-בּוֹ ואכבד (וְאֶכָּבְדָה) אָמַר ה'". תפיסת העם בנוגע למקדש היא שהמקדש חייב להיות מרשים ומפואר כדי להיות ראוי עבור האל. חגי מעודד את העם שה' יכבד כל מקדש שייבנה על ידם, במהירות ומהחומרים הפשוטים ביותר "עלו ההר והבאתם עץ" .

**6. קרא ישעיהו מ' 1 – 11.**

א. חשש ראשון- עדיין לא הגיע זמן הגאולה, הרי ירמיהו ניבא שבעים שנות גלות. הנביא טוען: "כי לקחה מיד ה' כפליים" כלומר, גולי בבל ריצו את עונשם ואפילו כפליים, עתה זכותם לשוב לארץ.

חשש שני- מהדרך, הרי הדרך לארץ ארוכה ורצופת מכשולים, הנביא מעודד שהדרך תתיישב ותהיה קלה עבור הגולים: "כל גיא יינשא וכל הר וגבעה יישפלו"

חשש שלישי- האם לסמוך על הצהרת כורש? הרי הוא רק אדם- "כל הבשר חציר וכל חסדו כציץ השדה", ישעיה מנחם ואומר שאכן על בני האדם אולי לא ניתן לסמוך אך על דבר ה' כן וזהו רצון ה': "ודבר אלהינו יקום לעולם"

ב. הגזמה: "כי לקחה מיד ה' כפליים בכל חטאותיה" הנביא מגזים וטוען שירושלים נענשה כפול מהנדרש, על מנת להוכיח שהגיע זמן הגאולה.

האנשה: ה' מתואר כרועה: "בזרעו יקבץ טלאים".

חזרה: "נחמו נחמו", "יבש חציר נבל ציץ"

ניגודים: האדם האפסי מול ה' הנצחי

ריבוי פעלים: "עלי, הרימי, הרימי, אל תראי"

תקבולת: "במדבר פנו דרך ה' ישרו בערבה מסילה לאליהנו"

אנאפורה: "כי מלאה... כי נרצה...כי לקחה:

מצלול: "ציץ", חציר"